Liešovský potok

Liešovský potok je vodný tok v Kysuckej vrchovine a v Žilinskej kotline na území okresu Žilina. Je ľavostranný prítok Kysuce, má dĺžku približne 4,5 km a je tokom IV. rádu. 

 Priebeh toku 
Potok pramení na juhozápade Kysuckej vrchoviny, v geomorfologickom podcelku Kysucké bradlá, na severovýchodných svahoch Dubňa (), v nadmorskej výške približne  Od prameňa v blízkosti cesty do Zástrania v lokalite Pod Dúbravkou tečie krátko severozápadným, následne západným smerom. Lemovaný pobrežným porastom tečie podhorskou lúkou a na okraji súvislej lesnej oblasti priberá menší pravostranný prítok z lokality Kopanice. Južným úpätím Zahraničnej () a neskôr Skalky () tečie nevrazným údolím k Zádubniu, ktoré je mestskou časťou Žiliny. Pred obcou a krátko po vstupe do nej prijíma dva malé pravostranné prítoky a severným okrajom intravilánu pokračuje na západ. V strednej časti prechádza na katastrálne územie mestskej časti Budatín a zakrátko prijíma ľavostranný potok zo svahov Dubňa () i pravostranný z lokality Kosová. Aj tu tečie severným okrajom zástavby, opúšťa Kysuckú vrchovinu a pokračuje už Žilinskou kotlinou a jej podcelkom Žilinská pahorkatina. Na okraji Budatína križuje železničnú trať do Ostravy a následne aj cestu I/11. V jej blízkosti sa v nadmorskej výške približne  vlieva ľavostranne do rieky Kysuca. Potok patrí do širšieho povodia rieky Váh. 

Liešovský potok pramení a na hornom toku preteká územím Zádubnia, mestskej časti Žiliny, následne pokračuje územím Budatína, rovnako mestskou časťou krajského mesta. Celou dĺžkou tečie v okrese Žilina v Žilinskom kraji.

 Referencie 

 Pozri aj 
 Zoznam vodných tokov v povodí Kysuce
 Kysucká vrchovina, Kysucké bradlá
 Žilinská kotlina, Žilinská pahorkatina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Kysuckej vrchovine
Kategória:Vodné toky v Žilinskej kotline
Kategória:Povodie Kysuce
Kategória:Vodné toky v okrese Žilina
Kategória:Vodné toky v Žiline